Lang ischs här da het mal eine  öppis afa boue  öppis win e grosse Chaschte  d'Lüt wos sy cho gschoue  hei ne gfragt: was soll das gäh?  es Schiff, het dise gseit  aber s'isch keis Meer gsy und  kei See dert wyt und breit    Und me begryfft dass d'Lüt hei gseit:  däm Ma däm spinnts    Und si hei d'Chöpf ersch rächt gschüttlet  wo das Schiff du speter  het e Lengi übercho gha  vo Drühundert Meter  füfzig Meter  Breiti dryssig Höchi  und du no  sytlech i dr Wand e grosse Türe  dry isch cho    Und me begryfft dass d'Lüt hei gseit:  däm Ma däm spinnts      Und si hei ne gseh i ds Schiff näh  Loien und Giraffe  Nachtigalle Zebra Ele-  Fante Söi und Affe  Schlange Chüe Rhinozeros  Gazälle Dromedar  Känguruh und Kolibri -  vo allem geng es Paar    Und me  begryfft dass d'lüt hei gseit:  däm Ma däm spinnts    Und wo d'Tier sy drinn gsy isch  är salber du mit syne  Sühn und syre Frou und syne  Schwigertöchter yne  d'Lüt hei sech versammlet und  gholeiet ussedra  won er hinder sich die grossi  Türe zue het ta    Und me begryfft dass d'Lüt hei gseit:  däm Ma däm spinnts    Aber druf hets afa rägne  wi no nie uf Ärde  langsam het me d'Fluet gseh stygen  und geng höcher wärde  einisch het dr Ma no ghöre  brüele: löht üs dry!  aber gly druf isch zäntume  Totestilli gsy        View more Mani Matter Song Lyrics:   Mani Matter - I Han Es Zündhölzli Azündt Lyrics  Mani Matter - Hemmige Lyrics  Mani Matter - Dr Alpeflug Lyrics  Mani Matter - Dr Ferdinand Isch Gstorbe Lyrics  Mani Matter - Chue Am Waldrand Lyrics  Mani Matter - Bim Coiffeur Lyrics  Mani Matter - Dr Hansjakobli Und Ds Babettli Lyrics  Mani Matter - Dene Wos Guet Geit Lyrics  Mani Matter - Dr Noah Lyrics   Mani Matter - Betrachtige Über Nes Sändwitsch Lyrics